Liudvinavas (Vilnius)

Liudvinavas – buvęs kaimas, dabar Vilniaus miesto dalis, esanti miesto pietvakariuose, į rytus nuo Trakų Vokės.

Liudvinavas išlaikęs gatvinio kaimo su mediniais namais architektūrą. Yra asfaltbetonio gamybos įmonė, chemikalų sandėliai. 2014 m. pastatytas kryžius su Švč. Dievo Motinos skulptūrėle. 2012 m. atidarytos pirmosios Vilniuje gyvūnų kapinės.Pasižvalgymai po Vilnių . Vilnius: Vilniaus apskrities Adomo Mickevičiaus viešoji biblioteka, 2015, p. 32

 Etimologija 

Pavadinta Trakų Vokės dvarininko Liudviko Dombrovskio garbei (dvarininkinis vietovardis).

 Istorija 

1905 m. Trakų apskrities Tarpupio valsčiaus Liudvinavo-Prūdėnų kaime ir buvusioje karčemoje (Tiškevičių valda) gyveno 335 žmonės.

TSRS laikais buvo Mičiurino kolūkio centrinė gyvenvietė. Iki 1969 m. buvo atskiras kaimas, bet tuomet prijungtas prie Vilniaus miesto. Iki 2011 m. veikė Vilniaus Liudvinavo pagrindinė mokykla (lenkų-rusų mokykla), vėliau prijungta prie Vilniaus Lazdynų vidurinės mokyklos.Apie mus Vilniaus Liudvinavo pagrindinė mokykla. Aikos.smm.lt (tikrinta 2022-07-23).

 Gyventojai 

 Žymūs žmonės 
 Stanisław Gruszczyński (1891–1959), lenkų menininkas, dainininkas, kino filmų aktorius

 Šaltiniai 

Kategorija:Vilniaus miesto dalys